CELEX: 62022CN0133
Language: ro
Date: 2022-02-28 00:00:00
Title: Cauza C-133/22: Cerere de decizie preliminară introdusă de Bundesgerichtshof (Germania) la 28 februarie 2022 – LACD GmbH/BB Sport GmbH & Co. KG

7.6.2022   
            
            
               RO
            
            
               Jurnalul Oficial al Uniunii Europene
            
            
               C 222/11
            
         
      Cerere de decizie preliminară introdusă de Bundesgerichtshof (Germania) la 28 februarie 2022 – LACD GmbH/BB Sport GmbH & Co. KG
      (Cauza C-133/22)
      (2022/C 222/19)
      Limba de procedură: germana
      
         Instanța de trimitere
      
      Bundesgerichtshof
      
         Părțile din procedura principală
      
      
         Recurentă: LACD GmbH
      
         Intimată: BB Sport GmbH & Co. KG
      
         Întrebările preliminare
      
      
                  1.
               
               
                  Poate exista o oricare altă cerință care nu este legată de conformitate, în sensul articolului 2 punctul 14 din Directiva 2011/83/UE (1) și o oricare altă cerință care nu este legată de conformitate, în sensul articolului 2 punctul 12 din Directiva (UE) 2019/771 (2), în cazul în care obligația garantului este legată de circumstanțe care țin de persoana consumatorului, în special de atitudinea subiectivă a consumatorului față de bunul care i-a fost vândut (în speță, satisfacția cu privire la bunul care i-a fost vândut, lăsată la discreția consumatorului), fără ca aceste circumstanțe personale să trebuiască să aibă legătură cu starea sau cu caracteristicile bunului vândut?
               
            
                  2.
               
               
                  În cazul unui răspuns afirmativ la prima întrebare:
                  Lipsa unor cerințe întemeiate pe circumstanțe care țin de persoana consumatorului (în speță, satisfacția sa cu privire la bunurile achiziționate) trebuie să poată fi stabilită pe baza unor împrejurări obiective?
               
            
         (1)  Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului (JO 2011, L 304, p. 64).
      
         (2)  Directiva (UE) 2019/771 a Parlamentului European și a Consiliului din 20 mai 2019 privind anumite aspecte referitoare la contractele de vânzare de bunuri, de modificare a Regulamentului (UE) 2017/2394 și a Directivei 2009/22/CE și de abrogare a Directivei 1999/44/CE (JO 2019, L 136, p. 28), astfel cum a fost rectificată (JO 2019, L 305, p. 66).